CELEX: 31982R0284
Language: el
Date: 1982-02-05 00:00:00
Title: Κανονισμός (EOK) αριθ. 284/82 τής Επιτροπής τής 5ης Φεβρουαρίου 1982 περί τροποποιήσεως τού κανονισμού (EOK) αριθ. 3730/81 περί καθορισμού τής τιμής αναγωγής γιά τά προϊόντα αλιείας πού ισχύει μέχρι τίς 31 Δεκεμβρίου 1982

Avis juridique important

|

31982R0284

Κανονισμός (EOK) αριθ. 284/82 τής Επιτροπής τής 5ης Φεβρουαρίου 1982 περί τροποποιήσεως τού κανονισμού (EOK) αριθ. 3730/81 περί καθορισμού τής τιμής αναγωγής γιά τά προϊόντα αλιείας πού ισχύει μέχρι τίς 31 Δεκεμβρίου 1982  

Επίσημη Εφημερίδα αριθ. L 029 της 06/02/1982 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 284/82 ΤΗΣ ΕΠΙΤΡΟΠΗΣ  της 5ης Φεβρουαρίου 1982  περί τροποποιήσεως του κανονισμού (ΕΟΚ) αριθ. 3730/81 περί καθορισμού της τιμής αναγωγής για τα προϊόντα αλιείας που ισχύει μέχρι τις 31 Δεκεμβρίου 1982  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως των αγορών στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 19 παράγραφος 6 πρώτο εδάφιο,  Εκτιμώντας:  ότι οι τιμές αναγωγής για τα προϊόντα που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76 έχουν καθοριστεί για το έτος 1982 από τον κανονισμό (ΕΟΚ) αριθ. 3730/81 της Επιτροπής (3)·  ότι όσον αφορά τις ρέγγες , λόγω τεχνικού λάθους, το ποσό της τιμής αναγωγής δεν έχει υπολογισθεί σωστά· ότι πρέπει ως εκ τούτου να γίνει η απαραίτητη προσαρμογή·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 3730/81 υπό Ι σημείο 1, το ποσό «243» που αναφέρεται στη στήλη «τιμή αναγωγής», αντικαθίσταται από το ποσό «242».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Φεβρουαρίου 1982.  Για την Επιτροπή  Giorgios CONTOGEORGIS  Μέλος της Επιτροπής  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) ΕΕ αριθ. L 373 της 29. 12. 1981, σ. 30.